**กระบวนการคัดเลือกลานธรรม ลานวิถีไทยที่มีความโดดเด่นในจังหวัด**

**ประจำปี พ.ศ. ๒๕๖๒ ของกรมการศาสนา**

|  |  |  |
| --- | --- | --- |
| **ที่** | **การดำเนินงาน** | **ระยะเวลาดำเนินการ** |
| ๑ | สำนักงานวัฒนธรรมจังหวัดคัดเลือกลานธรรม ลานวิถีไทย ที่ผ่านเกณฑ์ การประเมินตามที่กรมการศาสนากำหนด และมีความโดดเด่นในจังหวัดๆ ละ ๑ แห่ง รวมจำนวน ๗๖ แห่ง | มิ.ย. - ก.ค. ๖๒ |
| ๒ | เกณฑ์การประเมินลานธรรม ลานวิถีไทยที่กรมการศาสนากำหนด เพื่อให้สำนักงานวัฒนธรรมจังหวัดคัดเลือก เรียงลำดับการพิจารณาดังต่อไปนี้  ๑. เป็นลานธรรม ลานวิถีไทยที่มีวัดเป็นศูนย์กลางในการขับเคลื่อน และวัดที่เป็นศูนย์กลางในการขับเคลื่อนนั้น ให้พิจารณาวัดที่เป็นศูนย์ศึกษาพระพุทธศาสนาวันอาทิตย์เป็นลำดับแรก  ๒. เป็นลานธรรม ลานวิถีไทยที่มีมัสยิดเป็นศูนย์กลางในการขับเคลื่อน และมัสยิดที่เป็นศูนย์กลางในการขับเคลื่อนนั้น ให้พิจารณามัสยิดที่เป็นศูนย์อบรมศาสนาอิสลามและจริยธรรมประจำมัสยิดเป็นลำดับแรก  ๓. เป็นลานธรรม ลานวิถีไทยที่มีผลการดำเนินงานเป็นที่ประจักษ์ชัดแก่สาธารณชน | มิ.ย. - ก.ค. ๖๒ |
| ๓ | กรมการศาสนาจัดทำโล่เกียรติยศ พร้อมส่งให้สำนักงานวัฒนธรรมจังหวัด เพื่อมอบให้ลานธรรม ลานวิถีไทยที่ผ่านเกณฑ์การประเมินตามที่กรมการศาสนากำหนด และมีความโดดเด่นในจังหวัด ในการประชุมหัวหน้าส่วนราชการระดับจังหวัด หรือตามความเหมาะสมของแต่ละจังหวัด | ก.ค. - ส.ค. ๖๒ |
| ๔ | กรมการศาสนาแต่งตั้งคณะกรรมการคัดเลือกลานธรรม ลานวิถีไทยทรงคุณค่า ประจำปี พ.ศ. ๒๕๖๒ จำนวน ๑๐ แห่ง | ก.ค. - ส.ค. ๖๒ |
| ๕ | กรมการศาสนามอบเกียรติบัตรให้แก่ลานธรรม ลานวิถีไทยทรงคุณค่า ประจำปี พ.ศ. ๒๕๖๒ จำนวน ๑๐ แห่ง | ส.ค. ๖๒ |
| ๖ | จัดพิมพ์หนังสือลานธรรม ลานวิถีไทยโดดเด่นระดับจังหวัด ประจำปี  พ.ศ. ๒๕๖๒ | ส.ค. - ก.ย. ๖๒ |